KOMISSION PÄÄTÖS,

tehty 15 päivänä syyskuuta 1993,

yhteisön ekotuotemerkin käyttöehdot kattavasta standardisopimuksesta (93/517/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92(1), ja erityisesti sen 12 artiklan,

sekä katsoo, että

asetuksen (ETY) N:o 880/92 12 artiklassa säädetään, että toimivaltainen toimielin tekee jokaisen hakijan kanssa tuotemerkin käyttöehtoja koskevan sopimuksen ja lisäksi että tätä varten hyväksytään standardisopimus,

on suotavaa, ei pelkästään kilpailun vääristymien estämiseksi, vaan myös kuluttajien ja käyttäjien etujen suojelun takaamiseksi, että tuotemerkin käyttöehdot ovat yhdenmukaiset koko yhteisössä,

toimivaltaisten toimielinten on kuitenkin voitava sisällyttää lisämääräyksiä sopimukseen, siinä määrin kuin ne ovat sopusoinnussa asetuksen (ETY) N:o 880/92 kanssa,

on suotavaa, että sopimuksessa on määräykset noudattamista koskevasta tarkastuksesta, jotta toimivaltainen toimielin voi varmistaa, että tuotemerkki myönnetään ainoastaan tuotteille, jotka vastaavat asetuksen (ETY) N:o 880/92 1 artiklassa vahvistettuja tavoitteita ja kyseisen asetuksen 4 artiklassa esitettyjä periaatteita ja jotka ovat sopimuksen määräysten mukaisia; on lisäksi suotavaa säätää tuotemerkin käyttöoikeutta koskevan luvan keskeytyksestä tai peruutuksesta, jos mainitun asetuksen tavoitteita ja periaatteita tai sopimuksen määräyksiä ei noudateta, ja

tässä päätöksessä tarkoitetut toimenpiteet ovat asetuksen (ETY) N:o 880/92 7 artiklan mukaisesti perustetun komitean antaman lausunnon mukaiset,

ON TEHNYT TÄMÄN PÄÄTÖKSEN:

1 artikla

Toimivaltaisen toimielimen ja yksittäisen hakijan kesken asetuksen (ETY) N:o 880/92 12 artiklan mukaisesti tehtävä sopimus on laadittava tämän päätöksen liitteessä esitetyn mallin mukaisesti.

2 artikla

Toimivaltainen toimielin voi sisällyttää sopimukseen lisämääräyksiä, jos ne ovat sopusoinnussa asetuksen (ETY) N:o 880/92 määräysten kanssa, edellä sanotun kuitenkaan rajoittamatta 1 artiklan soveltamista.

Tässä tapauksessa toimivaltaisen toimielimen on toimitettava kyseisen sopimuksen teksti komissiolle sen selvittämistä varten, onko se sopusoinnussa asetuksen (ETY) N:o 880/92 määräysten kanssa.

3 artikla

Tämä päätös on osoitettu kaikille jäsenvaltioille.

Tehty Brysselissä 15 päivänä syyskuuta 1993.

Komission puolesta

Yannis PALEOKRASSAS

Komission jäsen

(1) EYVL N:o L 99, 11.4.1992, s. 1

LIITE

YHTEISÖN EKOTUOTEMERKIN KÄYTTÖEHDOT KATTAVA STANDARDISOPIMUS

>KAAVION ALKU>

JOHDANTO

Toimivaltainen toimielin....... (täydellinen nimi), jäljempänä 'toimivaltainen toimielin`, toimipaikkana...... (täydellinen osoite), jota tämän sopimuksen allekirjoittamista varten edustaa...... (kyseisen henkilön nimi), toiselta puolelta

ja

....... (haltijan täydellinen nimi), valmistajan tai maahantuojan ominaisuudessa, jonka virallinen osoite Euroopan yhteisössä on....... (täydellinen osoite), jäljempänä 'haltija`, jota edustaa...... (kyseisen henkilön nimi), toiselta puolelta,

ovat sopineet yhteisön ekotuotemerkin käytöstä seuraavaa:

1 artikla

OIKEUDET JA VELVOLLISUUDET

1.1 Toimivaltainen toimielin myöntää haltijalle oikeuden käyttää ekotuotemerkkiä tuotteessaan......, joka on rekisteröity numerolla/illa...... ja/tai vastaa tämän sopimuksen liitteeksi otetussa erittelyssä esitettyä tuotekuvausta ja joka on valmistettu tai maahantuotu...... (osoite) ja joka vastaa kyseisen tuoteryhmän...... aikana sovellettavia arviointiperusteita, jotka Euroopan yhteisöjen komissio on hyväksynyt...... (päivämäärä) ja jotka on julkaistu Euroopan yhteisöjen virallisessa lehdessä...... (täydellinen viitetieto) ja jotka on otettu tähän sopimuksen liitteeksi.

1.2 Ekotuotemerkin on oltava hyvin näkyvissä ja sitä saa käyttää ainoastaan toimivaltaisen toimielimen toimittamassa ja tämän sopimuksen liitteeksi otetussa erittelyssä esitetyn muotoisena ja värisenä. Oikeuteen käyttää ekotuotemerkkiä ei sisälly oikeus käyttää sitä osana kyseisen tuotteen tavaramerkkiä.

1.3 Haltija vakuuttaa, että tuote, jolle ekotuotemerkki myönnetään, vastaa tämän sopimuksen voimassaoloajan kaikkia tässä sopimuksessa esitettyjä käyttöehtoja ja määräyksiä sekä tämän sopimuksen liitteissä esitettyjä kyseisenä ajanjaksona voimassa olevia tuoteryhmää koskevia arviointiperusteita sekä ekologista tuotemerkkiä koskevia erittelyjä.

2 artikla

MAINONTA

2.1 Haltija sitoutuu viittamaan ekotuotemerkin myöntämiseen ainoastaan tämän sopimuksen 1 artiklan 1 kohdassa tarkoitetun tuotteen yhteydessä.

2.2 Haltijan on pidättäydyttävä kaikesta erehdyttävästä tai harhaanjohtavasta mainonnasta ja kaikesta sellaisen merkin tai logon käytöstä tai siihen vetoamisesta, joka voi aiheuttaa sekaannuksen ekotuotemerkin kanssa tai saattaa kyseenalaiseksi sen loukkaamattomuuden.

2.3 Tämän sopimuksen mukaan haltija on vastuussa ekotuotemerkin käytöstä tuotteidensa yhteydessä ja erityisesti sen käytöstä mainonnassa.

3 artikla

NOUDATTAMISEN TARKASTAMINEN

3.1 Toimivaltainen toimielin, mukaan lukien sen tähän tarkoitukseen valtuutetut edustajat, voi suorittaa kaikkia tarpeellisia tutkimuksia sen tarkastamiseksi, että haltija noudattaa edelleen tuoteryhmää koskevia arviointiperusteita ja käyttöehtoja sekä tämän sopimuksen määräyksiä. Tätä varten toimivaltainen toimielin voi vaatia, että sille toimitetaan kaikki asiaa koskevat asiakirjat ehtojen noudattamisen todistamiseksi, ja haltijan on toimitettava ne sille.

3.2 Lisäksi toimivaltainen toimielin, mukaan lukien sen tähän tarkoitukseen valtuutetut edustajat, voi kohtuullisena aikana ja ilman ennakkoilmoitusta vaatia pääsyä 1 artiklan 1 kohdassa mainittuihin haltijan tiloin tai sen osiin 3 artiklan 1 kohdassa esitettyä tarkoitusta varten, ja haltijan on sallittava sille tämä pääsy.

3.3 Haltija vastaa toimivaltaiselle toimielimelle tämän artiklan määräysten mukaisesti syntyvistä kohtuullisista kuluista.

4 artikla

LUOTTAMUKSELLISUUS

4.1 Lukuun ottamatta neuvoston asetuksessa (ETY) N:o 880/92, ja erityisesti sen 10 ja 13 artiklassa tarkoitettuja tilanteita, toimivaltainen toimielin ja sen valtuutetut edustajat eivät saa paljastaa eivätkä käyttää muihin kuin tähän sopimukseen liittyviin tarkoituksiin niitä tietoja, jotka he ovat saaneet tietoonsa tuotteen ekotuotemerkin myöntämistä koskevan arvioinnin yhteydessä tai suorittaessaan noudattamista koskevaa tarkastusta tämän sopimuksen 3 artiklan määräysten mukaisesti.

4.2 Toimivaltainen toimielin toteuttaa kaikki kohtuulliset toimenpiteet suojatakseen sille uskotut asiakirjat väärentämiseltä ja väärinkäytöltä.

4.3 Lisäksi toimivaltainen toimielin toteuttaa kaikki kohtuulliset toimenpiteet suojatakseen sille uskotut asiakirjat tuhoutumiselta vähintään kolmen vuoden ajan tämän sopimuksen päättymisestä. Tämän ajanjakson jälkeen toimivaltainen toimielin voi tuhota asiakirjat.

5 artikla

KESKEYTYS JA PERUUTUS

5.1 Jos haltija havaitsee, ettei hän täytä enää käyttöehtoja tai ettei hän noudata enää 1, 2 ja 3 artiklan määräyksiä, hänen on ilmoitettava tästä toimivaltaiselle toimielimelle ja pidättäydyttävä käyttämästä ekotuotemerkkiä siihen asti, kun näitä käyttöehtoja ja määräyksiä noudatetaan ja kun toimivaltaiselle toimielimelle on ilmoitettu tästä.

5.2 Jos toimivaltainen toimielin katsoo, että haltija on rikkonut jotakin käyttöehtoa tai tämän sopimuksen määräystä, toimivaltaisella toimielimellä on oikeus keskeyttää tai peruuttaa haltijalle myönnetty lupa käyttää ekotuotemerkkiä ja toteuttaa tarvittavat toimenpiteet, mukaan lukien 9 artiklassa säädetyt, estääkseen haltijaa jatkamasta tämän merkin käyttöä.

6 artikla

VASTUUN RAJOITUKSET JA VAHINGONKORVAUS

6.1 Haltija ei saa sisällyttää ekotuotemerkkiä osaksi mihinkään 1 artiklan 1 kohdassa esitetyn tuotteen laatua koskevaan takuuseen tai vastuuseen.

6.2 Toimivaltainen toimielin samoin kuin sen valtuutetut edustajat eivät ole vastuussa mahdollisista menetyksistä tai vahingoista, jotka haltija kärsii tuotemerkin myöntämisen tai käytön vuoksi.

6.3 Toimivaltainen toimielin samoin kuin sen valtuutetut edustajat eivät ole vastuussa mahdollisista menetyksistä tai vahingoista, jotka kolmas osapuoli kärsii tuotemerkin myöntämisen tai käytön vuoksi, erityisesti mainonnan vuoksi.

6.4 Haltijan on korvattava toimivaltaiselle toimielimelle ja sen valtuutetuille edustajille menetykset, vahingot tai vastuut, joista toimivaltaisen toimielimen tai sen valtuutettujen edustajien on vastattava sen vuoksi, että haltija on rikkonut tätä sopimusta, tai sen vuoksi, että toimivaltainen toimielin hyvässä uskossa käyttää niitä tietoja tai asiakirjoja, jotka haltija on sille toimittanut, ja näin erityisesti kolmannen osapuolen reklamoidessa asiasta.

7 artikla

MAKSUT

7.1 Haltija sitoutuu maksamaan toimivaltaiselle toimielimelle yhden tai useita maksuja ekotuotemerkin käytöstä 1 artiklan 1 kohdassa tarkoitetussa tuotteessa tässä sopimuksessa määrätyn käyttöajan osalta niiden maksuja koskevien sääntöjen mukaisesti, jotka ovat voimassa sopimusta allekirjoitettaessa ja jotka toimivaltainen toimielin on julkistanut...... (päivämäärä ja täydelliset viitetiedot) ja jotka on otettu tämän sopimuksen liitteeksi. Jos sopimuksen soveltaminen keskeytetään tai jos sopimus päättyy ennenaikaisesti joko toimivaltaisen toimielimen tai haltijan toimesta, haltijalle ei myönnetä mitään, kokonaista tai osittaista, maksun palautusta.

7.2 Ekotuotemerkin käytön edellytyksenä on kaikkien aiheellisten maksujen suorittaminen asianmukaisena aikana.

8 artikla

VALITUKSET

8.1 Toimivaltainen toimielin voi antaa haltijalle tiedon kaikista valituksista, jotka on tehty tuotteista, joille on myönnetty ekotuotemerkki, ja pyytää haltijaa vastaamaan näihin valituksiin. Toimivaltainen toimielin voi olla paljastamatta valituksen tekijän henkilöllisyyttä haltijalle.

8.2 Mikään haltijan 8 artiklan 1 kohdan mukaisesti tehtyyn pyyntöön toimittama vastaus ei kuitenkaan rajoita toimivaltaisen toimielimen 3 ja 5 artiklassa esitettyjä oikeuksia ja velvoitteita.

9 artikla

SOPIMUKSEN KESTO JA SOVELLETTAVA OIKEUS

9.1 Lukuun ottamatta 9, 9 ja 9 artiklan 2, 3 ja 4 kohdissa tarkoitettuja tilanteita, tämä sopimus tulee voimaan haltijan ja toimivaltaisen toimielimen allekirjoituspäivänä ja sen kesto on......(......); kuitenkin, jos 1 artiklan 1 kohdassa on määrätty lyhyemmästä kestosta, sovelletaan lyhyempää kestoa.

9.2 Jos Euroopan yhteisöjen komissio muuttaa 1 artiklan 1 kohdassa tarkoitetun tuotetta koskevan tuoteryhmän arviointiperusteita tai kumoaa ne, toimivaltaisen toimielimen on päätettävä tämä sopimus ennen 9 artiklan 1 kohdassa esitettyä päivää haltijalle osoitetulla kirjatulla kirjeellä.

9.3 Jos haltija ei noudata jotakin käyttöehtoa tai tämän sopimuksen määräystä 5 artiklan 2 kohdan tarkoittamalla tavalla, toimivaltainen toimielin voi pitää tätä rikkomista seikkana, joka antaa sille oikeuden päättää sopimus haltijalle osoitetulla kirjatulla kirjeellä ennen 9 artiklan 1 kohdassa esitettyä päivää (ajanjakso, jonka päättää toimivaltainen toimielin), sanotun kuitenkaan rajoittamatta 5 artiklan 2 kohdan soveltamista.

9.4 Haltija voi päättää sopimuksen toimivaltaiselle toimielimelle osoitetulla kirjatulla kirjeellä ilmoittamalla siitä yhtä kuukautta ennen.

9.5 Jos 1 artiklan 1 kohdassa tarkoitetun tuoteryhmän arviointiperusteiden voimassaoloa jatketaan niitä muuttamatta määrätyksi ajaksi, ja jos toimivaltainen toimielin ei ole antanut kirjallista ilmoitusta sopimuksen päättämisestä vähintään kahta kuukautta ennen tuoteryhmän arviointiperusteiden ja tämän sopimuksen voimassaolon päättymistä, toimivaltaisen toimielimen on ilmoitettava haltijalle vähintään kaksi kuukautta etukäteen, että sopimuksen voimassaolo jatkuu ilman eri toimenpiteitä tuoteryhmän arviointiperusteiden keston ajan.

9.6 Sopimuksen päättymisen jälkeen, oli syy tähän mikä tahansa, haltija ei saa enää käyttää ekotuotemerkkiä 1 artiklan 1 kohdassa ilmoitetussa tuotteessaan, ei tuotteen etiketöintiä eikä mainontaa koskeviin tarkoituksiin, mutta sen sijaan sellaiset yksittäiset tuotteet, joissa on ekotuotemerkki ja jotka eivät enää ole haltijan varastossa ja jotka on saatettu markkinoille ennen tämän sopimuksen päättymistä, saavat olla edelleen markkinoilla enintään kuuden kuukauden ajan sopimuksen päättymisestä.

9.7 Tätä sopimusta koskevaan toimivaltaisen toimielimen ja haltijan väliseen riitaan tai toisen osapuolen vaatimukseen toista osapuolta vastaan, joka perustuu tähän sopimukseen ja jota osapuolet eivät ole sopineet, sovelletaan toimivaltaisen toimielimen jäsenvaltion tai alueen lainsäädäntöä, ja asia käsitellään toimivaltaisen toimielimen jäsenvaltion tai alueen tuomioistuimessa.

Seuraavat liitteet ovat erottamaton osa tätä sopimusta:

- Jäljennös neuvoston yhteisön ekotuotemerkin myöntämisjärjestelmästä 23 päivänä maaliskuuta 1992 antamasta asetuksesta (ETY) N:o 880/92 (soveliaalla yhteisön kielellä),

- tuotteen yksilöimistä koskeva erittely,

- jäljennös komission tuoteryhmän arviointiperusteista........................... tekemästä päätöksestä................,

- ekotuotemerkin mallia koskeva erittely,

- jäljennös komission yhteisön ekotuotemerkkiä koskevien kustannusten ja maksujen suuntaviivoista tehdystä päätöksestä 93/326/ETY.

Tehty (paikka)

............. päivänä...... kuuta 19

(toimivaltainen toimielin)

edustamana

(oikeudellisesti sitova allekirjoitus)

Tehty (paikka)

................ päivänä.............. kuuta 19

(haltija)

edustamana

(oikeudellisesti sitova allekirjoitus)

>KAAVION LOOPU>

>VIITTAUS KAAVIOON>